Richard Leakey
Richard Erskine Frere Leakey (19. detsember 1944 Nairobi – 2. jaanuar 2022 Nairobi) oli inglise rahvusest Keenia paleoantropoloog, looduskaitsja ja poliitik, Louis Leakey ja Mary Leakey teine poeg. Ta leidis Turkana järve äärest muu hulgas Homo habilis '​e ja Homo erectus '​e fossiilseid koljusid. Aastatel 1989–1995 ja 1998–2004 Kenya Wildlife Service'i juht. Ta oli opositsioonierakonna Safina asutajaliige (1995) ja valiti selle nimekirjas 1997. aastal Keenia parlamenti.